EkBass/fiwiki-20250220-pages-articles huggingface dataset:
US Airways

thumb|US Airwasin Airbus A330-300. US Airways (aiemmin USAir) oli yhdysvaltalainen lentoyhtiö, joka perustettiin vuonna 1937. Se oli seitsemänneksi suurin lentoyhtiö Yhdysvalloissa. US Airwaysillä oli 338 lentokonetta, ja se lensi 193 kohteeseen Pohjois-Amerikkaan, Keski-Amerikkaan, Karibiaan ja Eurooppaan. Lentoyhtiöstä tuli Star Alliancen jäsen vuonna 2004. American Airlines osti yhtiön vuonna 2013, ja ne yhdistyivät 9. joulukuuta 2013. Osana yhdistymisprosessia US Airways erosi Star Alliancesta 30. maaliskuuta 2014 ja liittyi seuraavana päivänä Oneworldin liitännäisjäseneksi. Viimeinen lento US Airwaysin tunnuksilla lennettiin Philadelphiasta Charlotteen 16. lokakuuta 2015. Sen jälkeen US Airways -nimi poistui virallisesti käytöstä. == Onnettomuudet == USAirin (US Airways) lento 1493 joutui onnettomuuteen 1. helmikuuta 1991, kun lennonjohtaja Robin Wascher oli johtanut noin neljää konetta ja antanut vahingossa USAirin lennolle luvan laskeutua samalle kiitotielle, jossa odotti SkyWestin lento 5569. USAirin koneessa kuoli 22 ja eloon jäi 67. SkyWestin koneen kaikki 12 matkustajaa kuolivat. US Airwaysin lento 1549 joutui onnettomuuteen 15. tammikuuta 2009, kun se lentoon noustessaan osui lintuparveen. Lennon lentäjä Chesley Sullenberger tajusi, ettei kykenisi palaamaan lentokentälle, joten hän teki pakkolaskun Hudsonjokeen. Kaikki 155 ihmistä selviytyivät turmasta. USAirin lento 1016 putosi mikropurkauksen takia metsään, liukui maantielle ja törmäsi taloon. Koneessa olleista 57 ihmisestä 37 kuoli ja 20 selvisi. Kone oli Douglas DC-9-30. ==Laivasto== US Airwaysin laivastoon kuului Boeingin ja Airbusin lentokoneita. Yhtiön laivastoon kuului elokuussa 2013 seuraavat koneet:US Airways factsheet US Airwaysin laivasto Konetyyppi Lukumäärä Tilauksia Matkustajapaikkoja Huomautuksia J F Y Yhteensä Airbus A319-100 93 — — 12 112 124 A320-perheen suurin operaattori (sisältää A319, A320 ja A321) Airbus A320-200 72 — — 12 138 150 A320-perheen suurin operaattori (sisältää A319, A320 ja A321) Airbus A321-200 88 22 — 16 171 187 Korvaa Boeing 737:t, toimitukset 2016 mennessä. A321:n suurin operaattori Airbus A330-200 10 5 20 — 238 258 5 toimitetaan vuonna 2013 korvaten Boeing 767:ja lukuisilla reiteillä, mukaan lukien Etelä- Amerikka. Airbus A330-300 9 — 28 — 263 293 Airbus A350-800 — 18 36 — 234 270 Laivastoon vuonna 2017 Airbus A350-900 — 4 36 — 294 330 Laivastoon vuonna 2017 Boeing 737-400 18 — — 12 132 144 Poistumassa laivastosta. Boeing 757-200 Kotimaa ETOPS 9 — — 14 176 190 Poistuu laivastosta vuosina 2016-2017 Boeing 757-200 Kansainvälinen ETOPS 15 — 12 — 164 176 Poistuu laivastosta vuosina 2018-2020 Boeing 767-200ER 10 — 18 — 186 204 Poistuu laivastosta vuonna 2017, korvataan A330-200:lla. Embraer 190 20 — 11 — 88 99 Yhteensä 344 49 ==Lähteet== ==Aiheesta muualla== *Lentoyhtiön virallinen sivusto Luokka:Entiset yhdysvaltalaiset lentoyhtiöt *[J]: Envoy (Kansainvälinen business-luokka) *[F]: Domestic First *[Y]: Economy-luokka
Peter Lorre

Peter Lorre, oikealta nimeltään László Löwenstein () oli unkarilainen näyttelijä, joka esiintyi saksalaisissa ja yhdysvaltalaisissa elokuvissa. Hänet muistetaan etenkin konnaroolien persoonallisena esittäjänä. == Varhainen elämä == László Löwenstein syntyi unkarinjuutalaiseen perheeseen Rózsahegyssa Itävalta-Unkarissa (nykyinen Ružomberok Slovakiassa). == Ura == Hän aloitti näyttelijänuransa Wienissä ja kiersi useita vuosia Saksan, Itävallan ja Sveitsin näyttämöitä. 1920-luvun lopulla Lorre asettui Berliiniin, jossa hän teki yhteistyötä näytelmäkirjailija Bertolt Brechtin kanssa. Psykopaattisen lastenmurhaajan rooli Fritz Langin elokuvassa M – kaupunki etsii murhaajaa (1931) merkitsi läpimurtoa 27-vuotiaan Lorren uralla ja avasi hänelle uran elokuvanäyttelijänä. Vuonna 1933 natsit nousivat valtaan Saksassa, ja juutalainen Lorre lähti maanpakoon. Hän asui ensin Pariisissa ja sitten Lontoossa, jossa näytteli Alfred Hitchcockin elokuvissa Mies joka tiesi liikaa (1934) ja Salainen asiamies (1936). 1930-luvun lopulla Lorre siirtyi Hollywoodiin. Hän ajautui nopeasti jännitys- ja kauhuelokuvien vakiokasvoksi ja esitti tavallisesti kieroja ja rikollisia sekä enemmän tai vähemmän mielipuolisia hahmoja. Lorren kuuluisimpia yhdysvaltalaisia elokuvia ovat John Hustonin Maltan haukka (1941) ja Michael Curtizin Casablanca (1942), joissa kummassakin hän on tyypillisessä lipevän ulkomaalaisen konnan roolissa ja molempien pääosassa oli Humphrey Bogart. Toisen maailmansodan jälkeen Lorren ura lähti laskuun, ja hän näytteli lähinnä B-elokuvissa sekä televisiossa. Lorren persoonallinen ulkonäkö ja esiintymistapa sekä jäljittelemätön ääni tekivät hänestä imitaattoreiden suuren suosikin, ja monissa myöhäisemmissä elokuvissaan hän parodioi omaa kauhu- ja rikosfilmeissä syntynyttä imagoaan. 1950-luvun alussa Lorre vieraili Saksassa ja ohjasi siellä ainoaksi jääneen elokuvansa Kadotettu (1951), joka käsitteli natsiajan syyllisyyden taakkaa ja jossa Lorre myös näytteli pääosan. Elokuva ei ollut kaupallinen menestys, mutta on myöhemmin saanut kriitikoilta ylistystä yhtenä film noir -tyylin mestariteoksista. == Yksityiselämä == Peter Lorre oli 59-vuotias, kun hän vuonna 1964 kuoli halvaukseen. == Aiheesta muualla == * Luokka:Unkarilaiset näyttelijät Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1904 syntyneet Luokka:Vuonna 1964 kuolleet
Glagoliittinen kirjaimisto

Glagoliittinen kirjaimisto eli glagolitsa on vanhin tunnettu slaavilainen kirjaimisto. Pyhä Kyrillos (827–869) ja Pyhä Methodius (826–885) loivat glagoliittisen kirjaimiston vuonna 855 tai vuosien 862–863 paikkeilla muun muassa Raamatun kääntämiseksi slaavilaisille kielille. Nykyisestä kyrillisestä merkistöstä käytetään nimityksiä alfavit tai azbuka, joista jälkimmäinen viittaa kahteen ensimmäiseen glagoliittiseen kirjainmerkkiin (az ja buky). Luokka:Aakkostot
Klaus Wolfermann

Klaus Wolfermann (31. maaliskuuta 1946 Altdorf bei Nürnberg – 18. joulukuuta 2024Speerwurf-Olympiasieger Wolfermann ist tot ) oli saksalainen keihäänheittäjä ja olympiavoittaja.Sports reference LLC Länsi-Saksaa edustanut Wolfermann karsiutui Méxicon 1968 olympialaisten keihäänheiton loppukilpailusta tuloksella 75,78 m.Kluge, s. 49 Helsingin EM-kilpailuissa 1971 hän sijoittui kuudenneksi tuloksella 80,82 m.Siukonen & Ahola, s. 111 Elokuussa 1972 Wolfermann heitti Saksan ennätyksen 87,20 m ja paransi sitä vielä ennen Münchenin olympialaisia tulokseen 90,40 m.Kluge, s. 386 Olympialaisten loppukilpailussa hän heitti ensin tulokset 86,68 ja 85,14 metriä sekä neljännellä kierroksella 88,40 metriä. Viidennellä kierroksella hän siirtyi Jānis Lūsisin ohi kilpailun johtoon tuloksella 90,48 metriä. Kuudennellaan Wolfermann heitti 84,70 metriä, mutta kun Lūsis sai viimeisellään tuloksen 90,46 metriä, voitti saksalainen kultaa kahden senttimetrin erolla neuvostoliittolaiseen.Kluge, s. 248 Wolfermann heitti Leverkusenissa 5. toukokuuta 1973 maailmanennätyksen 94,08 m. Ennätys pysyi hänen nimissään Montréalin 1976 olympialaisiin saakka.Butler, s. 473 Hän sijoittui Rooman EM-kilpailuissa 1974 viidenneksi tuloksella 83,36 m.Siukonen & Ahola, s. 123 Wolfermann voitti vuosien 1969 ja 1974 välillä kuusi kertaa Saksan mestaruuden keihäänheitossa. Hänet valittiin Saksan liittotasavallan vuoden parhaaksi urheilijaksi 1972 ja 1973. Hän edusti SV Gendorf -seuraa ja hänen valmentajanaan toimi Hermann Rieder. Hän lopetti uransa vuonna 1978 . == Lähteet == * * * * === Viitteet === Luokka:Saksalaiset keihäänheittäjät Luokka:Saksalaiset olympiavoittajat Luokka:Vuonna 1946 syntyneet Luokka:Vuonna 2024 kuolleet
Gunnar Jarring

Gunnar Jarring (12. lokakuuta 1907 Brunnby, Skåne – 29. toukokuuta 2002) oli ruotsalainen diplomaatti. Jarring opiskeli Lundin yliopistossa ja valmistui vuonna 1933. Hänen väitöskirjansa oli Studien zu einer osttürkischen Lautlehre. Sen jälkeen kun hän opetti turkkilaisia kieliä yliopistossa 1930-luvulla. Jarring oli töissä Ruotsin ulkoministeriössä ja vuodesta 1940 Ruotsin suurlähetystössä Ankarassa. Myöhemmin hän oli töissä Teheranissa, Bagdadissa ja Addis Abebassa. Hänet lähetettiin Intiaan vuonna 1948. Hän toimi Ruotsin lähetystöissä kaikkiaan yli 50 vuoden ajan.Bust erected in memory of Gunnar Jarring . Politics on the banks of Jordan. Björn Brenner. Viitattu 30.7.2017. Intian-kauden jälkeen Jarring toimi Ruotsin suurlähettiläänä YK:ssa vuosina 1956–1958, kaksi viimeistä vuotta Ruotsi oli turvallisuusneuvoston jäsen. Jarring toimi myös Ruotsin Yhdysvaltain suurlähettiläänä vuosina 1958–1964 ja Neuvostoliiton suurlähettiläänä vuosina 1964–1967. Kuuden päivän sodan jälkeen vuonna 1967 Jarring nimitettiin YK:n pääsihteerin erikoislähettilääksi Kuuden päivän sodan jälkipyykin selvitysryhmään. Jarring yritti tuloksetta estää Jom Kippur -sotaa vuonna 1973.United Nations: The Jarring Mission. Jewish Virtual Library 1971. Viitattu 30.7.2017. ==Lähteet== Luokka:Ruotsin suurlähettiläät Luokka:Ruotsalaiset diplomaatit Luokka:Ruotsalaiset kielitieteilijät Luokka:Vuonna 1907 syntyneet Luokka:Vuonna 2002 kuolleet
Enrique Bernoldi

Enrique Antônio Langue de Silvério e Bernoldi (s. 19. lokakuuta 1978 Curitiba, Brasilia) on brasilialainen autourheilija. Hän ajoi Formula 1 -sarjassa kausilla 2001–2002. Vuonna 2008 Bernoldi siirtyi kilpailemaan Amerikassa IndyCar-sarjassa. Bernoldi ajoi kausilla 2001–2002 Arrows-tallissa. Hän starttasi 29 F1-kilpailuun keräten kokonaisuudessaan nolla pistettä. Hän on sen jälkeen toiminut BAR-tallin testikuljettajana vuonna 2005. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 Pisteet Sijoitus 2001 Arrows AUS Kesk. MAL Kesk. BRA Kesk. SMR 10 ESP Kesk. AUT Kesk. MON 9 CAN Kesk. EUR Kesk. FRA Kesk. GBR 14 GER 8 HUN Kesk. BEL 12 ITA Kesk. USA 13 JPN 14 0 21. 2002 Arrows AUS DSQ MAL Kesk. BRA Kesk. SMR Kesk. ESP Kesk. AUT Kesk. MON 12 CAN Kesk. EUR 10 GBR Kesk. FRA DNQ GER Kesk. HUN BEL ITA USA JPN 0 22. == Formula 3000 -tulokset == Kausi Talli 1 2 3 4 5 6 7 8 9 10 Pisteet Sijoitus 1999 Red Bull Junior SMR 9 MON 15 ESP Kesk. FRA 12 GBR 20 AUT Kesk. GER 5 HUN 8 BEL DNQ EUR DNQ 2 18. 2000 Red Bull Junior SMR Kesk. GBR 4 ESP Kesk. EUR Kesk. MON Kesk. FRA 23 AUT 14 GER 6 HUN 6 BEL 10 5 16. == Lähteet == Luokka:Brasilialaiset Formula 1 -kuljettajat Luokka:Vuonna 1978 syntyneet Luokka:Elävät henkilöt
Jarru

Jarru on liikkeen hidastamiseen, hallitsemiseen ja pysäyttämiseen tarkoitettu laite. Jarrut voivat toimia mekaanisesti kitkaan, sähkömagneettiseen vuorovaikutukseen tai nesteen tai ilman liikevastukseen perustuen. Yleensä jarrut muuttavat syömänsä liike-energian lämmöksi, mutta nykyisin kehitellään niin kutsuttuja regeneroivia jarruja, jotka palauttaisivat jarrutusenergian käyttökelpoisemmassa muodossa. Jarruja käytetään ajoneuvoissa ja koneissa. ==Jarrutyyppejä== * Levyjarru * Rumpujarru * Vannejarru ==Katso myös== * Auton jarrujärjestelmä * Polkupyörän jarrujärjestelmä * Lukkiutumaton jarru *
Pistorasia

Pistorasia on laite, josta siihen liitetyn pistokkeen avulla voidaan ottaa virtaa eri laitteille. Laitteen teho määrittelee sen verkosta ottaman virran. Pistorasia on liitännän naarasosa. Pistorasia asennetaan kiinteästi seinään, kattoon tai lattiaan. Suomessa käytetään maadoitettuja ja maadoittamattomia pyöreitä pistorasioita sekä litteitä europistorasioita. == Maadoitetut pistorasiat == Maadoitetussa eli sukopistorasiassa on maadoitusliuskat, jotka yhdistyvät maadoitetun pistotulpan kontakteihin. Näin kytketyn laitteen kuori tulee kytkettynä maahan ja vikatilanteessa sulake katkaisee virran. Maadoitusjohto on sähkötaulussa kytketty nollajohtoon. Aikaisemmin käytettiin myös ns. nollausta, jossa maadoitusliuskat oli suoraan rasiassa kytketty nollajohtoon. Maadoitettuja pistorasioita oli aiemmin lähinnä kosteissa tiloissa kuten pesuhuoneissa ja ulkotiloissa, tai jos lattia oli sähköä johtava. Maadoitettuun pistorasiaan voi kytkeä suojaeristetyn laitteen, mutta perinteistä maadoittamatonta laitetta ei turvallisuussyistä voi kytkeä, koska tilassa on maapotentiaalia joko tilan luonteen tai maadoitettujen laitteiden takia. Jos laitteessa on maadoittamaton pistoke, ei pistoketta saa muokata, vaan laite pitää toimittaa ammattilaisen muokattavaksi, jotta sitä voi turvallisesti käyttää maadoitetussa pistorasiassa. Yleisin Euroopassa käytetty rasia on suko (lyhenne sanasta suojakosketin). Toinen käytetty on ranskalaistyylinen, jossa maadoitus on tehty pistorasiassa olevalla piikillä. Nykyiset pistotulpat on suunniteltu siten, että ne toimivat molemmissa, joten ne toimivat koko Manner-Euroopassa Tanskaa, Sveitsiä ja Italiaa lukuun ottamatta. Litteä suojaeristetty europistoke toimii myös näissä maissa. == Maadoittamattomat pistorasiat == Maadoittamattomia pistorasioita käytettiin ennen kuivissa tiloissa. Niitä ei ole saanut asentaa uusiin asennuksiin vuoden 1997 jälkeen. Maadoittamattoman pistorasian turvallisuus vikatilanteessa perustuu siihen ettei tilassa ole maadoitettuja laitteita tai muita esineitä. Tämä ei kuitenkaan ole ideaalinen ratkaisu esimerkiksi siksi, että lämpöpatteri on usein maadoitettu. Maadoittamattomassa, pyöreässä pistorasiassa voi käyttää kaikkia pistotulppatyyppejä, myös maadoitettuja. Näin kytketyt laitteet eivät ole maadoitettuja. == Muita pistorasioita == Muita Suomessa käytettyjä pistorasioita ovat valaisinpistorasiat, voimavirtapistorasiat ja sähköautojen latauspistorasiat. Valaisinpistorasioita käytetään asunnoissa, ja ne on tarkoitettu kuluttajien asentamille valaisimille. Voimavirtapistorasioita käytetään pääasiassa teollisuudessa, rakennustyömailla ja vastaavissa tiloissa, joissa tarvitaan kolmivaihevirtaa pistorasioista syötettäväksi. Sähköautojen latauspistorasiat ovat näistä uusimpia, ja ne ovat erityisesti sähköautoliitännöille suunniteltuja. == Katso myös == * Pistoke * Verkkovirta == Lähteet == Luokka:Rakennuksen sähköjärjestelmät Luokka:Seulonnan keskeiset artikkelit
Luciano Burti

Luciano Burti (s. 5. maaliskuuta 1975, São Paulo, São Paulo, Brasilia) on brasilialainen kilpa-autoilija. Nykyään hän kilpailee Stock Car Brasil- luokassa ja kommentoi Formula 1-kilpailuja. == Formula 1 -ura== Burti starttasi 15 F1-kisaan keräämättä pisteen pistettä. Hän loukkaantui ulosajossa Belgian GP:ssä 2001. Sen jälkeen hän on toiminut muun muassa Ferrarin testikuljettajana vuosina 2002–2004. Parhaimmillaan Burti oli kahdesti kahdeksas. === Tulokset kilpailuittain === Kausi Talli Runko Moottori 1 2 3 4 5 6 7 8 9 10 11 12 13 14 15 16 17 Pisteet Sijoitus 2000 Jaguar Jaguar R1 Cosworth CR2 V10 AUS BRA SMR GBR ESP EUR MON CAN FRA AUT 11 GER HUN BEL ITA USA JPN MAL 0 23. 2001 Jaguar Jaguar R2 Cosworth CR3 V10 AUS 8 MAL 10 BRA Kesk. SMR 11 0 20. 2001 Prost Prost AP04 Acer V10 ESP 11 AUT 11 MON Kesk. CAN 8 EUR 12 FRA 10 GBR Kesk. GER Kesk. HUN Kesk. BEL Kesk. ITA USA JPN 0 20. ===Tallit=== *Jaguar Racing (2000-2001) *Prost Grand Prix (2001) == Lähteet == Luokka:Brasilialaiset Formula 1 -kuljettajat Luokka:Porsche Supercup -kuljettajat Luokka:Vuonna 1975 syntyneet Luokka:Elävät henkilöt
Reppu

Reppu, selkäreppu on selässä kannettava kuljetusväline. Reppu on suunniteltu helpottamaan tavaroiden kantamista. Se myös mahdollistaa suurempien painojen kuljettamisen kuin mitä on käsin kannettavissa. Tämä johtuu repun painopisteen edullisesta sijainnista ruumiin osien suhteen: repun painopiste on lähellä raskaita ruumiinosia, ja repun massakeskipisteen liike ruumiin massakeskipisteen suhteen on vähäistä. Reppu on hyvin yleinen etenkin koululaisten, retkeilijöiden ja pyöräilijöiden keskuudessa. ==Rakenne== Reppu on pussimainen. Pussin suuaukon ympärillä on kiristysnaru tai vetoketju, jolla repun voi sulkea tiiviisti siten, että sisältö ei putoa repusta. Suuaukon päällä voi olla kansiläppä, joka kiinnitetään hihnalla repun etupuolella olevaan solkeen. Repussa voi olla myös sivutaskuja pieniä ja usein tarvittavia tavaroita varten. Reppukangas on paksua, vahvaa ja kulutusta kestävää. Repun kangas voi olla myös vedenpitävä. Silloin repun sisällä olevia tavaroita ei tarvitse pakata vedenpitävästi erikseen. Repussa on kantohihnat, jotka asetetaan henkilön olkapäille. Hihnan lenkki kiertää olkapäitten ympäri ja tulee takaisin kainaloiden alta kylkien kohdalla. Suurissa repuissa voi olla myös lannevyö, jolloin osa repun painosta jakautuu vyön kautta lanteille: lanteet kantavat painoa hartioita paremmin, ja repun painopiste siirtyy entistä lähemmäs ruumiin painopistettä. Tällöin reppu on selässä tukevammin, ja vääntöä tulee vähemmän. ==Katso myös== * Rinkka ==Lähteet== * ==Kirjallisuutta== * Luokka:Matkailuvälineet Luokka:Retkeilyvälineet
Olympic Air

Olympic Air on kreikkalainen lentoyhtiö. Lentoyhtiö perustettiin vuonna 1957 nimellä Olympic Airways. Lentoyhtiön juuret kuitenkin ovat vuodessa 1930, jolloin perustettiin Icarus-niminen lentoyhtiö, joka kuitenkin meni pian konkurssiin. 1960-luvulla lentoyhtiöstä tuli Euroopan johtavia lentoyhtiöitä. Tähän oli syynä muun muassa suorien lentojen aloittaminen välillä Ateena-New York, ensimmäisen luokan loungen avaaminen lentokentillä ja 1960-luvun lopulla avatut ensimmäiset lentoreitit Afrikkaan. Lisäksi Olympic Airlines tilasi uusia Boeing 707-300-lentokoneita. Vuonna 1971 perustettiin myös Olympic Aviation (Ολυμπιακή Αεροπλοϊα) -yhtiö, jotta Kreikan saarten väliset lentoreitit saataisiin paremmin hoidettua. Lisäksi vuonna 1972 Olympic Airlines lensi ensimmäisen kerran Australiaan. Onnettomuus vuonna 1973 muutti lentoyhtiön nousukurssin. Aristoteles Onassiksen poika, Alexander, kuoli lento-onnettomuudessa. Onnettomuudella oli suuri vaikutus kreikkalaisten ihmisten lentohaluihin. Vuodesta 1973 alkoi lentoyhtiön laskukurssi, ja Onassis myi kaikki osakkeensa lentoyhtiöstä. Vuonna 1977 lentoyhtiö joutui lopettamaan Australian ja Kanadan reittinsä. 1980-luvulla lentoyhtiö oli suurissa taloudellisissa vaikeuksissa mutta pystyi silti avaamaan uudelleen reittinsä Australiaan ja Kanadaan. 1990-luvulla alamäki jatkui edelleen. Lentoyhtiö avasi silti suoran reitin Tokioon, mutta reitti jouduttiin sulkemaan pian, koska matkustajia ei riittänyt tarpeeksi. Lentoyhtiöllä oli yksinkertaisesti liikaa tappioita ja velkaa. Kreikan valtio päätti avustaa lentoyhtiötä, mutta sekään ei riittänyt. Vuonna 2004 Olympic Airways yritettiin yksityistää, mutta yritys epäonnistui. Vuonna 2009 Kreikan hallitus lopulta yksityisti lentoyhtiön myymällä sen kreikkalaiselle holding-yhtiölle, Marfin Investment Group Holdingsille .Yhtiön nimi muuttui Olympic Airiksi, ja laivasto koki muutoksia. Yhtiön palveluksessa on nykyään noin 8500 ihmistä. Sen päämaja sijaitsee Ateenassa, Kreikassa. Yhtiön laivastoon kuuluu 17 lentokonetta, ja se lentää yhteensä 77 eri kohteeseen. Lentoyhtiön kotikenttä on Ateenan kansainvälinen lentoasema. == Laivasto == Laivaston keski-ikä elokuussa 2022 on 12,2 vuotta. Olympic Airin laivasto Konetyyppi Lukumäärä Tilauksia Huomautuksia ATR 42-600 3 — ATR 72-600 9 — Korvaa Bombardier Dash 8 Q400 -koneet. Bombardier Dash 8 Q100 2 — Bombardier Dash 8 Q400 3 — Korvataan ATR 72-600 -koneilla. Yhteensä 17 0 == Lähteet == == Aiheesta muualla == * Lentoyhtiön viralliset sivut Luokka:Kreikkalaiset lentoyhtiöt Luokka:Kansalliset lentoyhtiöt pl:Olympic Airlines
Looginen portti

Looginen portti muodostuu kytkimistä, joiden avulla voidaan tehdä laskutoimituksia tai loogisia konnektiiveja Boolen algebran avulla digitaalisissa piireissä. Ne valmistetaan tavallisesti elektronisesti diodien ja transistorien avulla, mutta ne voidaan toteuttaa myös käyttämällä sähkömagneettisia releitä, nesteitä, optiikkaa, pneumatiikkaa tai jopa mekaanisia elementtejä. == Operaattorit == Perusoperaattoreina voidaan pitää operaattoreita AND, OR ja NOT. Näitä yhdistelemällä saadaan NAND-, NOR-, XOR- ja XNOR-operaattorit, joita voidaan siten kutsua johdannaisoperaattoreiksi. Tosiasiassa kaikki operaattorit voidaan johtaa useiden NAND- tai NOR- operaattorien yhdistelmistä. Operaattoreiden tosien ja epätosien arvojen vaikutuksia lopputuleman arvoon voidaan vertailla ns. totuustauluilla. Arvoista käytetään usein symboleita A, B ja Q. A ja/tai B muodostavat lopputuleman Q. == Symbolit == Nykyään käytössä on kaksi erilaista symbolijärjestelmää, joiden määrittelyt löytyvät standardista ANSI/IEEE Std 91-1984 sekä sen täydennysosasta ANSI/IEEE Std 91a-1991. Tyyppi Amerikkalainen symboli Eurooppalainen symboli Boolen Algebra A & B Totuustaulu AND (JA) A \cdot B {| class="wikitable" align=right TULO TULO LÄHTÖ \,A \,B A \cdot B 0 0 0 0 1 0 1 0 0 1 1 1 == Katso myös == * Logiikkapiiriperhe == Lähteet == Luokka:Digitaalitekniikka
Southwest Airlines

Southwest Airlines Co. on yhdysvaltalainen, vuonna 1967 perustettu ja vuonna 1971 lentotoimintansa aloittanut halpalentoyhtiö, jonka pääkonttori sijaitsee Dallasissa, Texasissa. Matkustajamäärällä mitattuna lentoyhtiö on maailman kolmanneksi suurin ja kohdemäärällä mitattuna Yhdysvaltojen suurin. Southwest Airlines lentää Yhdysvaltain sisäisiä lentoja ja yhtiöllä on Boeing 737 -laivasto. Yhtiön käytössä on sen historian aikana ollut noin 10% kaikista rakennetuista 737-koneista. Southwest on eräs halpalentokonseptin uranuurtajista. Sen tärkeimpiin lentoasemiin lukeutuvat Las Vegasin McCarranin kansainvälinen lentoasema, Chicagon Midwayn kansainvälinen lentoasema ja Phoenix Sky Harborin kansainvälinen lentoasema. == Laivasto == === Nykyinen laivasto === Lokakuussa 2022 Southwest Airlinesin laivasto koostuu seuraavista konetyypeistä. Laivaston keski-ikä on 12,7 vuotta. Southwest Airlinesin laivasto Konetyyppi Lukumäärä Tilauksia Matkustajapaikkoja Huomautuksia Boeing 737-700 434 — 143 Vanhemmat koneet korvataan Boeing 737 MAX -sarjan koneilla. Boeing 737-800 207 — 175 Boeing 737 MAX 7 — 238 vahv. myöh. Toimitukset alkavat vuonna 2022. Korvaa vanhemmat Boeing 737-700 -koneet. Boeing 737 MAX 8 108 103 175 Korvaa vanhemmat Boeing 737-700 -koneet. Yhteensä 749 341 ==Lähteet== == Aiheesta muualla == * Southwest Airlines – lentoyhtiön kotisivut Luokka:Yhdysvaltalaiset lentoyhtiöt Luokka:Halpalentoyhtiöt Luokka:Yhdysvaltalaiset pörssiyhtiöt
Laodikeia

Laodikeia (usein Laodikea; , ) oli usean hellenistisen kaupungin nimi. Ne olivat saaneet nimensä Laodike-nimisiltä Seleukidien hallitsijasuvun kuningattarilta. Kreikkalaiset erottelivat paikannimet lempinillä, jotka perustuivat yleensä maantieteeseen. Kaupungit olivat: * Laodikeia Lykos-joen varrella (Laodicea ad Lycum, myös Diospolis ja Rhoas), Ilmestyskirjan Laodikea; kaupunki Fryygiassa, lähellä nykyistä Eskihisaria Turkissa * Laodikeia meren rannalla (Laodicea ad Mare), kaupunki Syyriassa, Antiokian satama; nykyinen Latakia Syyriassa * Laodikeia Katakekaumene (Laodicea Combusta, Claudiolaodicea), kaupunki Fryygia Paroreassa, myöhemmin Lykaoniassa * Laodikeia Pontika, kaupunki Pontoksessa * Laodikeia, kaupunki Mesopotamiassa nykyisen Irakin alueella, tarkka sijainti tuntematon * Foinikian Laodikeia (myös Kaanaan Laodikeia, Berytos), kaupunki Foinikiassa; nykyinen Beirut Libanonissa * Libanonin Laodikeia, kaupunki Syyriassa; 25 km nykyisestä Homsista lounaaseen * Meedian Laodikeia (myös Laodicea in Persis), kaupunki Meediassa; nykyinen Nahavand Iranissa
Sterling Airlines

Sterling Airlines A/S oli islantilaisessa omistuksessa oleva halpalentoyhtiö, jonka päämaja sijaitsi Kööpenhaminassa, Tanskassa. Sterling Airlines A/S perustettiin vuonna 2005, kun kaksi tanskalaista lentoyhtiötä Stergling European Airlines A/S ja Maersk Air A/S yhdistyivät. Lokakuussa 2005 Sterling Airlinesin osti FL Group, joka tuolloin omisti muun muassa Icelandairin. Joulukuussa 2006 FL Group myi Sterlingin perustetulle uudelle yhtiölle nimeltään Northern Travel Holding, jonka yhtenä osakkaana on FL Group 34 %:n osuudella. . Lokakuussa 2008 Norhern Travel Holding siirtyi kokonaan islantilaisen Fons-sijoitusyhtiön omistukseen. Vuonna 2005 Sterlingillä oli noin 1600 henkeä palveluksessa ja 29 lentokonetta. Lentoyhtiö lensi 40 kohteeseen Euroopassa, muun muassa Suomeen vuonna 2006. Pääasialliset lähtökentät olivat Kööpenhamina, Oslo ja Tukholma. Sterling Airlines jätti konkurssihakemuksensa 29. lokakuuta 2008. Konkurssin taustalla olivat yhtiön mukaan rahoituksen loppuminen maailmaa ravisuttelevan finanssikriisin vuoksi, heikentynyt markkinatilanne ja öljyn hinnan nousu. Joulukuussa 2008 tanskalainen Cimber Air osti Sterlingin liiketoiminnan ja on jatkanut sen jälkeen Sterlingin lentotoimintaa. Yhtiö on muuttanut nimekseen Cimber Sterling A/S. == Laivasto == Kesäkuussa 2007: * 6 kpl Boeing 737-500 * 13 kpl Boeing 737-700 * 10 kpl Boeing 737-800 ==Lähteet== == Aiheesta muualla == * Lentoyhtiön viralliset sivut Luokka:Halpalentoyhtiöt Luokka:Entiset tanskalaiset lentoyhtiöt
Mihail Štšennikov

Mihail Štšennikov (, s. 24. joulukuuta 1967 Sverdlovsk, Neuvostoliitto) on kävelijä, joka edusti urallaan Neuvostoliittoa ja myöhemmin Venäjää ja voitti useita arvokisamitaleja niin sisä- kuin ulkoradoilla. Vuonna 1985 Štšennikov voitti Euroopan juniorimestaruudenEuropean Junior Championships (Men) ja vuonna 1986 maailman juniorimestaruuden 10 000 metrillä. Hallikisoissa 5 000 metrillä hän voitti neljästi maailmanmestaruuden (1987, 1989, 1991, 1993) ja kolmesti Euroopan mestaruuden (1989, 1990, 1994). Ulkoradoilla Štšennikov voitti 20 kilometrin Euroopan mestaruuden 1994 Helsingistä. MM-hopeaa hän saavutti 1991 Tokiosta ja 1997 Ateenasta. 50 kilometrillä hän saavutti hopeaa 1996 Atlantan olympialaisista. Kävelyn maailmancupissa Štšennikov voitti 20 kilometrin kilpailun vuonna 1991 ja oli toinen vuosina 1989 ja 1995. Neuvostoliiton mestaruuden hän voitti vuonna 1989 20 kilometrillä ja hallissa 5 000 metrillä. == Lähteet == * === Viitteet === Luokka:Neuvostoliittolaiset kävelijät Luokka:Venäläiset kävelijät Luokka:Venäläiset olympiamitalistit Luokka:Vuonna 1967 syntyneet Luokka:Elävät henkilöt
Gene Pitney

thumb|Gene Pitney esiintymässä 27. elokuuta 1967. Gene Francis Alan Pitney (17. helmikuuta 1940 Hartford, Connecticut, Yhdysvallat - 5\. huhtikuuta 2006 Cardiff, Wales) oli yhdysvaltalainen poplaulaja ja lauluntekijä. Pitney aloitti uransa 1960-luvulla kirjoittamalla muille kappaleita. Muun muassa The Crystalsin ”He’s A Rebel”, Roy Orbisonin ”Today’s Teardrops”, Bobby Veen ”Rubber Ball” ja Ricky Nelsonin ”Hello Mary Lou” ovat hänen kirjoittamiaan. Hän aloitti Burt Bacharachin ja Hal Davidin kanssa yhteistyön, jonka tuloksena olivat hänen omat ensimmäiset hittinsä: vuoden 1961 ”(I Wanna) Love My Life Away” ja ”Town Without Pity”. Jälkimmäinen sai Golden Globe -palkinnon parhaana elokuvasävelmänä ja oli ehdolla Oscar-palkinnon saajaksi. Pitney julkaisi useita hittisinglejä 1960-luvun alkupuolella, mutta brittiyhtyeiden invaasio Amerikkaan heikensi hänen suosiotaan. Sen sijaan hän rakensi menestyksellisen uran Britanniassa ja muualla Euroopassa. Vuonna 1967 hän levytti Something’s Gotten Hold of My Heartin, josta tuli iso hitti Englannissa, muttei noussut listoille Yhdysvalloissa. Vuoden 1989 duetto Something’s Gotten Hold of My Heart -kappaleesta, yhdessä Marc Almondin kanssa, nousi listaykköseksi Isossa-Britanniassa. Kappale on levytetty suomeksi nimillä Sydämeni osuman sai ja Sydän syrjällään. Pitney valittiin Rock and Roll Hall of Fameen vuonna 2002. Vuonna 2006 Pitneyn kiertuemanageri löysi Gene Pitneyn kuolleena hotellihuoneestaan Hilton Cardiffissa, Walesissa. Pitney kuoli kesken Ison-Britannian-kiertueensa. ==Aiheesta muualla== * Gene Pitneyn muistokirjoitus Helsingin Sanomissa Luokka:Yhdysvaltalaiset laulajat Luokka:Yhdysvaltalaiset lauluntekijät Luokka:Vuonna 1940 syntyneet Luokka:Vuonna 2006 kuolleet Luokka:Rock and Roll Hall of Fame
Jan Magnussen

Jan Magnussen (s. 4. heinäkuuta 1973 Roskilde, Tanskahttps://results.motorsportstats.com/drivers/jan-magnussen/career), on tanskalainen kilpa-autoilija. Hän osallistui 25 Formula 1 -osakilpailuun vuosina 1995-1998 ja keräsi yhden MM-pisteen. Hän on Tom Belsøn, Nicolas Kiesan ja poikansa Kevin Magnussenin lisäksi ainoa tanskalainen, joka on osallistunut Formula 1 -sarjaan. Magnussen hallitsi Britannian Formula 3 -sarjaa vuonna 1994, ja palkattiin McLarenin testikuljettajaksi vuonna 1995. Hänestä tuli Tanskan toinen F1-kilpakuljettaja, kun hän pääsi tuuraamaan umpisuolileikkaukseen joutunutta Mika Häkkistä Tyynenmeren GP:ssä samalla kaudella. Tuloksena oli kymmenes sija. Kaudet - Magnussen ajoi Stewart- tallissa brasilialaisen Rubens Barrichellon parina ja sai heikon menestyksensä vuoksi potkut kesken jälkimmäisen kauden. Kohtalon ivaa oli, että hän saalisti ainoan pistesijansa, kuudennen tilan, viimeisessä kisassaan Kanadan GP:ssä kesäkuussa 1998. Magnussenin tilalle Stewartille palkattiin hollantilainen Jos Verstappen. Magnussen kertoi vuonna 2001 julkisuudessa neuvottelevansa paluusta F1-sarjaan, mutta neuvottelut eivät johtaneet tuloksiin. Magnussen ei paljastanut, mikä talli oli neuvottelukumppanina. F1-uransa jälkeen Magnussen on jatkanut uraansa kilpakuljettajana eri sarjoissa, kuten Yhdysvaltain CART- sarjassa ja urheiluautokisoissa, joissa hän on menestynyt huomattavasti paremmin kuin F1:ssä. Hän kuului Le Mansin 24 tunnin ajon voittajatiimeihin sekä 2004 että 2005. Kaudella 2008 Magnussen osallistui American Le Mans Series -sarjaan. Vuonna 2021 hän osallistui Le Mansin 24 tunnin ajoon, missä hän ajoi Kevin-poikansa ja Anders Fjordbachin kanssa Orecan valmistamalla autolla kokonaistuloksissa sijalle 29. == Formula 1 -tulokset == Kausi Talli 1 2 3 4 5 6 7 8 9 10 11 12 13 14 15 16 17 Pisteet Sijoitus 1995 McLaren BRA ARG SMR ESP MON CAN FRA GBR GER HUN BEL ITA POR EUR PFC 10 JPN AUS 0 30. 1997 Stewart AUS Kesk. BRA DNS ARG 10† SMR Kesk. MON 7 ESP 13 CAN Kesk. FRA Kesk. GBR Kesk. GER Kesk. HUN Kesk. BEL 12 ITA Kesk. AUT Kesk. LUX Kesk. JPN Kesk. EUR 9 0 20. 1998 Stewart AUS Kesk. BRA 10 ARG Kesk. SMR Kesk. ESP 12 MON Kesk. CAN 6 FRA GBR AUT GER HUN BEL ITA LUX JPN 1 17. == Muuta == Janin poika Kevin Magnussen on myös kilpa-autoilija. == Lähteet == ==Aiheesta muualla== * Virallinen sivusto * GrandPrix.com: Magnussen Luokka:Tanskalaiset Formula 1 -kuljettajat Luokka:Champ Car -kuljettajat Luokka:World Touring Car Championship -kuljettajat Luokka:American Le Mans Series -kuljettajat Luokka:DTM-kuljettajat Luokka:Grand-Am-kuljettajat Luokka:Vuonna 1973 syntyneet Luokka:Elävät henkilöt
Painajainen Elm Streetillä

Painajainen Elm Streetillä () on yhdysvaltalainen kauhuelokuva vuodelta 1984. Elokuvan ohjasi Wes Craven ja pääosissa näyttelivät Robert Englund, Heather Langenkamp, John Saxon ja Johnny Depp. Painajainen Elm Streetillä on erityisesti kauhuelokuviin erikoistuneen elokuvaohjaaja Wes Cravenin ensimmäinen jättimenestys; vain vähän yli miljoonan dollarin budjetilla tuotettu elokuva tuotti 57 miljoonaa dollaria. Freddy Kruegerista tuli elokuvan myötä suosittu pop-kulttuurin hahmo, jonka tunnistettavia piirteitä ovat veitsien lisäksi palovammojen peittämät kasvot, punavihreäraidallinen villapaita ja vanha hattu. Elokuvan menestys nostatti myös lähes tuntemattoman New Line Cineman maineikkaimpien elokuvastudioiden joukkoon vuosikymmeniksi. Painajainen Elm Streetillä on myös saanut kuusi jatko-osaa ja vuonna 2010 ensi-iltansa saaneen uusintaversion. Elokuvassa sittemmin kuuluisaksi näyttelijäksi tullut Johnny Depp teki ensimmäisen roolinsa. Elokuvan loppukohtaus ei miellyttänyt Cravenia, joka olisi halunnut hienotunteisuutta ja yleisölle enemmän pohdittavaa Nancyn ja tämän ystävien kohtalosta, minkä seurauksena hän ja tuottaja Robert Shaye riitaantuivat päätyen kompromissiratkaisuun. ==Juoni== Elokuvassa neljä nuorta: Nancy Thompson (Heather Langenkamp), tämän poikaystävä Glenn Lantz (Johnny Depp), Nancyn ystävä Tina Gray ja Rod Lane, alkavat nähdä painajaisia palovamma-arpisesta miehestä, jolla on villapaita, hattu ja toisessa kädessä hansikas, jossa on neljä veistä kynsinä. Eräänä yönä, nuorten nukkuessa neljästään samassa talossa, Tina kuolee omituisesti vatsaan ilmestyviin viiltoihin keskellä yötä. Tinan poikaystävää syytetään murhasta. Tämä on paennut, mutta hänet saadaan kiinni ja hän joutuu vankilaan. Nancylle kuitenkin selviää, että murhan takana on Freddy Krueger, entinen lastenmurhaaja joka poltettiin aikoinaan elävältä, ja joka nyt vainoaa nuoria näiden unissa. Nancy päättää aloittaa taistelun Elm Streetin Freddyä vastaan. == Rooleissa == ==Vastaanotto== Aikalaisarviot olivat Painajaiselle suopeita, ja The New York Times valitsi sen vuonna 2004 yhdeksi tuhannesta kaikkien aikojen parhaasta elokuvasta. Video-oppaassa vuodelta 1994 Esko Rautakorpi pitää tätä Elm Street -sarjan ensimmäistä elokuvaa todella hyvin toteutettuna ja aidosti pelottavana. Hän antaa elokuvalle neljä tähteä viidestä, mikä teoksen mukaan vastaa sanallista arviota ”erinomainen”. Elokuvan ikäraja on K-18. ==Lähteet== Luokka:Vuoden 1984 yhdysvaltalaiset elokuvat Luokka:Wes Cravenin ohjaamat elokuvat Luokka:Painajainen Elm Streetillä -elokuvat Luokka:Yhdysvaltalaiset nuortenelokuvat Luokka:Seulonnan keskeiset artikkelit
Kimmo Kaivanto

Kimmo Olavi Kaivanto (25. toukokuuta 1932 Tampere – 20. huhtikuuta 2012 Helsinki) oli suomalainen taidemaalari, taidegraafikko ja kuvanveistäjä.Kuka kukin on 2007. Otava 2006. Hän opiskeli Taideteollisessa oppilaitoksessa grafiikan linjalla vuodet 1953–1954. Hänen teoksiaan oli ensimmäistä kertaa esillä Tampereella vuonna 1956. Kimmo Kaivanto nousi Suomen kuvanveiston johtaviin tekijöihin 1970-luvun alussa. Hän suunnitteli lavastuksia oopperoihin. == Elämäkerta == Kaivannon tunnetuimpia julkisia teoksia ovat veistos Oodi 60 000 järvelle vuodelta 1972 (entisen Hotelli Hesperian edessä Helsingissä), Tori-maalaus vuodelta 1976 (Tampereen kaupungintalon valtuustosalin aulassa) sekä veistokset Hopeiset sillat ja Nereidi vuodelta 1985 (kauppakeskus Forumissa Helsingissä). Kaivannon suunnittelemia teoksia ovat myös ulkoilmateos Natura (Non Facit Saltus) vuodelta 1990 (SOK:n pääkonttorin sisäpihalla Helsingissä) ja vuodelta 1988 oleva Biogenesis (nykyään Keilalahden rannalla Espoossa). Härmälässä on hänen suunnittelemansa ilmailuaiheinen Leonardo-patsas. Kaivanto oli Vuoden taiteilija vuonna 1982. Hän sai Pro Finlandia -mitalin vuonna 1972. Professorin arvonimen Kimmo Kaivanto sai vuonna 1995. Kaivanto suunnitteli uransa alkuvaiheessa 1950-luvulla myös Tapparan kirveslogon.Tappara.fi Kimmo Kaivannon nimeä kantava säätiö perustettiin 2013. Säätiön tarkoituksena on tuoda esille Kaivannon elämäntyötä ja hänen taidettaan.Kimmo Kaivanto säätiö Kaivanto kuoli vaikeaan sairauteen 79-vuotiaana Helsingissä vuonna 2012. == Valokuvia julkisista teoksista == Tiedosto:Kimmo Kaivanto Oodi 60000 jarvelle 1972.jpg|Oodi 60 000 järvelle, 1972, Helsinki. Tiedosto:Kimmo Kaivanto Kaatuneiden upseerien muistomerkki Ylojarvi 1977.JPG|Kaatuneiden upseerien muistomerkki, 1977, Ylöjärvi. Tiedosto:Suomalaisia kuvia 18.jpg|Suomalaisia kuvia, 20-osainen teos, osa teoksesta, 1977, Kotka. Tiedosto:Suomalaisia kuvia 20.jpg|Suomalaisia kuvia, 20-osainen teos, osa teoksesta, 1977, Kotka. Tiedosto:Biogenesis by Kimmo Kaivanto (1988) at Keilaniemi Espoo in 2024 a.JPG|Biogenesis, 1988, regeneration 1999, Espoo. Tiedosto:Kimmo Kaivanto Muusan kumarrus 1990.JPG|Sininen suora, neliosainen teos, osa Muusan kumarrus, 1990, Tampere. Tiedosto:Kimmo Kaivanto Sininen suora 1990.JPG|Sininen suora, neliosainen teos, osa Temppeli, 1990, Tampere. Tiedosto:Kimmo Kaivanto Sininen linja 1990.JPG|Sininen linja, 1990, Helsinki. Tiedosto:Kimmo Kaivanto Natura Non Facit Saltus 1990.jpg|Natura (Non Facit Saltus), 1991, Helsinki. Tiedosto:Härmälän lentokentän muistomerkki.jpg|Leonardo, 1999, Tampere. == Lähteet == ==Kirjallisuutta== * * == Aiheesta muualla == * Kimmo Kaivanto -kulttuuriraitin esite ja video. * *Kimmo Kaivanto Valtion taidemuseon kokoelmissa. *Kimmo Kaivannon muistokirjoitus Helsingin Sanomissa. * Luokka:Suomalaiset kuvanveistäjät Luokka:Pro Finlandia -palkitut Luokka:Suomalaiset taidemaalarit Luokka:Suomalaiset professorin arvonimen saaneet Luokka:Vuonna 1932 syntyneet Luokka:Vuonna 2012 kuolleet Luokka:Tappara
Platoon – nuoret sotilaat

Platoon – nuoret sotilaat (Platoon) on vuonna 1986 ensi-iltansa saanut yhdysvaltalainen sotaelokuva, jonka on ohjannut Oliver Stone. Elokuvan pääosissa esiintyvät Tom Berenger, Willem Dafoe ja Charlie Sheen. Elokuva sai neljä Oscar-palkintoa. Platoon – nuoret sotilaat on yksi tunnetuimmista Vietnamin sodasta kertovista elokuvista. Se on myös elokuvaohjaaja Oliver Stonen kuuluisimpia teoksia. Platoon – nuoret sotilaat kuvaa Vietnamin sotaa yhdysvaltalaisen jalkaväensotilaan näkökulmasta näyttäen sodan julmuuden. Elokuva on ensimmäinen osa Oliver Stonen niin sanottua Vietnam-trilogiaa: kaksi muuta ovat Syntynyt 4. heinäkuuta (1989) ja Taivas ja maa (1993). Stone taisteli itse Vietnamissa. == Näyttelijät == == Palkintoja == === Oscarit === * Paras elokuva: Arnold Kopelson * Paras ohjaus: Oliver Stone * Paras leikkaus: Claire Simpson * Paras äänitys: John Wilkinson, Richard D. Rogers, Charles Grenzbach ja Simon Kaye Ehdokkuudet * Paras miessivuosa: Tom Berenger * Paras miessivuosa: Willem Dafoe * Paras kuvaus: Robert Richardson * Paras alkuperäinen käsikirjoitus: Oliver Stone == Vastaanotto == The New York Timesin kriitikot valitsivat Platoonin vuonna 2004 yhdeksi tuhannesta kaikkien aikojen parhaasta elokuvasta. Video-oppaassa vuodelta 1994 Harri Närhi harmittelee, etteivät henkilöhahmot tunnetuista näyttelijöistä huolimatta nouse taistelujaksojen alta kovin kiinnostaviksi. Hän antoi elokuvalle neljä tähteä viidestä, mikä vastaa sanallista arviota ”erinomainen”. == Muu media == Elokuvan pohjalta on tehty myös videopeli Platoon. Vuonna 2002 elokuvan pohjalta on julkaistu uusi peli Platoon. == Lähteet == == Aiheesta muualla == * Luokka:Vuoden 1986 yhdysvaltalaiset elokuvat Luokka:Yhdysvaltalaiset sotaelokuvat Luokka:Elokuvat Vietnamin sodasta Luokka:Oliver Stonen ohjaamat elokuvat Luokka:Oliver Stonen käsikirjoittamat elokuvat Luokka:Parhaan elokuvan Oscar-palkinnon saaneet elokuvat Luokka:Parhaan ohjauksen Oscar- palkinnon saaneet elokuvat Luokka:Parhaan leikkauksen Oscar-palkinnon saaneet elokuvat Luokka:Parhaan äänityksen Oscar-palkinnon saaneet elokuvat Luokka:Golden Globe -palkitut elokuvat Luokka:Seulonnan keskeiset artikkelit
Hiekkapuhallus

Hiekkapuhallus on kovien pintojen siloittamista, muotoilua ja puhdistamista pienten kiinteiden hiukkasten ja paineilman avulla. Hiekkapuhalluksella voidaan saada lopullinen pinta, kuten ruostumattomilla teräksillä, mutta useimmiten hiekkapuhallus on pohjakäsittely ja pinnanpuhdistus ennen maalausta. Hienoksi siivilöityä hiekkaa on käytetty hiekkapuhalluksessa sen alkuajoista 1800-luvun lopulta lähtien. Puhalluksessa hiekasta muodostuvan kvartsipölyn hengittäminen altistaa ihmisen pölykeuhkosairauksille. Nykyään hiekkapuhallus suoritetaan kuitenkin hyvin ilmastoiduissa tiloissa hengityssuojien ja muiden suojavarusteiden kanssa. Hiekkapuhalluksessa käytetään myös muita materiaaleja, kuten lasia esimerkiksi ruostumattomalle teräkselle, metallia teräkselle ja kuivajäätä muille pinnoille. Metallien hiekkapuhalluksessa käytetään useimmiten metallijauheita, koska niitä voidaan kierrättää paremmin kuin hiekkaa. Metalliesineden puhalluskaapista jauhe kerätään talteen syklonin avulla. Lentokoneiden osia hiekkapuhalletaan joissain tapauksissa kookospähkinöiden kuorista valmistetulla aineella. Metallien hiekkapuhalluksella on myös vaikutus pinnan metallurgiseen rakenteeseen, joka lujittuu kylmämuovautumalla. Ohuilla kappaleilla tästä on myös se vaikutus, että kappale pyrkii vääntymään käyräksi. Hiekkapuhallus voidaan automatisoida teollisuusrobotin avulla. == Hiekkapuhallus tekstiiliteollisuudessa == Kuluneen näköiset farkut ovat nousseet muotitrendiksi. Farkut käsitellään hiekkapuhalluksella, jossa hiekka puhalletaan kovalla paineella vaatteisiin. Tämän tekstiiliteollisuuden viimeistelymenetelmän on todettu vaarantavan työntekijöiden terveyden; hiekkapöly altistaa suojaamattoman työntekijän silikoosille eli kivipölykeuhkosairaudelle. Clean Clothes -kampanja ajaa hiekkapuhalluksen lopettamista. Useat yritykset Suomessa ovat ilmoittaneet lopettavansa hiekkapuhalluksen käytön tuotannossa. ==Lähteet== == Aiheesta muualla == Luokka:Rakennustyö Luokka:Pintakäsittely Luokka:Tekstiiliteollisuus puhallus
Francis Cole Pratt

Francis Cole Pratt (19. tammikuuta 1867 Hartford, Connecticut, Yhdysvallat – 26. tammikuuta 1930) oli yhdysvaltalainen liikemies. Hänen isänsä oli Francis Ashbury Pratt, toinen Pratt & Whitneyn perustajista ja yrityksen pitkäaikainen toimitusjohtaja. Francis osallistui Connecticutin kansalliskaartin toimintaan, pelasi jalkapalloa yliopistonsa joukkueessa ja suoritti tutkinnon koneenrakennuksessa vuonna 1888. Valmistumisensa jälkeen hän aloitti Pratt & Whitneyn palveluksessa erityistehtävissä ja tutkimustöissä. Francis Pratt työskenteli konepajassa, suunnitteluosastolla ja toimistossa kahta lyhyttä ajanjaksoa lukuun ottamatta vuoteen 1906 asti. Pratt oli yrityksen vientijohtajana 1898–1901 ja konttoripäällikkönä 1901–1906. Hän muun muassa vastasi Pratt & Whitneyn osastosta Chicagon maailmannäyttelyssä 1893 ja Pariisin maailmannäyttelyssä 1900, mistä hän seuraavana vuonna sai Ranskan kunnialegioonan ritarin arvon. Vuodet 1906–1927 Pratt toimi General Electricin palveluksessa Schenectadyssä New Yorkissa. Hän aloitti varatoimitusjohtajan apulaisena, toimi sitten toimitusjohtajan apulaisena, suunnittelujohtajana sekä suunnittelusta ja valmistuksesta vastaavana johtajana. Pratt ehti työuransa aikana hoitaa myös monia luottamustehtäviä ja vuonna 1925 hänelle suotiin Yalen yliopiston kunniatohtorin arvo. ==Lähteet== *The National Cyclopædia of American Biography. New York. Luokka:Yhdysvaltalaiset liikemiehet Luokka:Vuonna 1867 syntyneet Luokka:Vuonna 1930 kuolleet
21 Jump Street

21 Jump Street on yhdysvaltalainen nuortensarja, jota esitettiin ensi kertaa FOX-televisiokanavalla vuosina 1987–1991. Viisi tuotantokautta kestäneen sarjan päärooleissa esiintyivät Johnny Depp, Peter De Luise, Dustin Nguyen, Steven Williams ja Holly Robinson. Sarjassa olivat mukana myös Brad Pitt ja Richard Grieco. 21 Jump Street kertoo poliiseista, jotka soluttautuvat high schooleihin saadakseen rikollisia kiinni. Sarjan nimeksi aiottiin antaa Jump Street Chapel, mutta Fox muutti nimen, ettei sitä sekoiteta uskonnollisiin ohjelmiin. Sisarsarjaa nimeltä Booker tuotettiin yhden kauden verran vuosina 1989–90. Siinä pääosaa esitti Dennis Booker (Richard Grieco). Vuonna 2012 julkaistiin televisiosarjaan löyhästi perustuva elokuva 21 Jump Street. Sen jatko-osa 22 Jump Street sai ensi-iltansa vuonna 2014. Kummassakin elokuvassa on esiintynyt cameo-rooleissa näyttelijöitä alkuperäisestä sarjasta. == Näyttelijät == Sarjan pilottijaksossa konstaapeli Tom Hansonia esitti Jeff Yagher, mutta sarjassa hänet korvasi Johnny Depp, minkä vuoksi osa ensimmäisestä jaksosta kuvattiin uudestaan. Ensimmäisen kauden aikana myös Frederic Forrestin esittämän ylikomisario Jenkon korvasi Steven Williamsin esittämä ylikomisario Fuller. Johnny Depp lähti sarjasta neljännen kauden loputtua, mutta hänet mainitaan viidennen kauden ensimmäisten jaksojen lopputeksteissä. == Tuotanto == 21 Jump Street oli yksi ensimmäisistä suurista Vancouverissa kuvatuista televisiosarjosita. == Lähteet == == Aiheesta muualla == * * Jump Street TV.comissa Luokka:1980-luvun televisiosarjat Luokka:1990-luvun yhdysvaltalaiset nuortendraamasarjat Luokka:1990-luvun yhdysvaltalaiset rikossarjat Luokka:Foxin televisio-ohjelmat
Boeing 247

Boeing 247 oli Boeingin valmistama matkustajalentokone.Eden 2002 s. 325 Konetyypin ensilento tapahtui vuonna 1933. 247 kehitettiin Boeing YB-9 -pommikoneen perusteella. Sen voimanlähteinä oli kaksi ilmajäähdytteistä Pratt & Whitney R-1340 Wasp -tähtimoottoria. Virtaviivaisessa koneessa oli sulavalinjainen runko, ei lainkaan tukitankoja, ilmanvastusta vähentävät moottorikotelot ja sisään vedettävät laskutelineet. Lentokoneessa oli paljon uutta tekniikkaa, kuten autopilotti. Konetyyppiä valmistettiin yhteensä 76 kappaletta. 70 niistä meni United Airlinesille, neljä Lufthansalle ja kaksi Kiinaan. Lentokone pystyi lentämään kahdeksan tuntia nopeammin kuin edelliset mallit rannikolta rannikolle Yhdysvalloissa. Koneeseen mahtui kymmenen matkustajaa. Koneessa oli viisi istuinriviä, yksi lentoemäntä ja pieni tarjoomo. Vuonna 1933 United Airlinesin Boeing 247 joutui sabotaasin kohteeksi. Lentokone räjäytettiin, kun se oli matkalla Clevelandista Chicagoon. Maailmalla on vielä jäljellä neljä kappaletta kyseistä konetyyppiä. == Lähteet == * === Viitteet === 247 Luokka:Yhdysvaltalaiset matkustajalentokoneet Luokka:1930-luvun matkustajalentokoneet
Johannes Scotus Eriugena

Johannes Scotus Eriugena (n. 815 Scotia –877) (myös Johannes Scotus Erigena, Johannes Scottus Eriugena) oli irlantilainen teologi, uusplatonilainen filosofi ja runoilija. Hänet tunnetaan ennen kaikkea Pseudo-Dionysios Areopagitan töiden kääntäjänä ja kommentoijana. == Elämä == Eriugena oli syvällinen kreikan kielen tuntija, mikä oli tuohon aikaan harvinaista läntisessä kristikunnassa. Hän syntyi Irlannissa ja muutti Ranskaan noin vuonna 845 ja otti hoitaakseen Palatinen akatemian kuningas Kaarle Kaljupään kutsusta. Koulun maine vaikuttaa kasvaneen huomattavasti Eriugenan johtajakaudella, ja kuningas suhtautui häneen suopeasti. Eriugena asui Ranskassa ainakin kolmekymmentä vuotta. Bysantin keisarin Mikael III:n kutsusta hän otti noin vuonna 858 hoitaakseen Pseudo-Dionysioksen teosten kääntämisen kreikasta latinan kielelle. Hän lisäsi käännöksiin myös omat kommentaarinsa. Näin hän oli ensimmäinen joka esitteli uusplatonismin ajatuksia kreikan kielestä Länsi-Euroopassa, missä ne tulivat vaikuttamaan suuresti kristilliseen teologiaan. Hän kehitteli predestinaatio-oppia, joka kuitenkin tuomittiin Valencian kirkolliskokouksessa. Hänen elämänsä loppuajasta ei tiedetä juurikaan mitään. Erään kertomuksen mukaan hänet olisi vuonna 882 kutsuttu Oxfordiin Alfred Suuren kutsusta, ja hän olisi työskennellyt siellä monta vuotta, tullut Malmesburyn apotiksi, ja että hänen oppilaansa olisivat puukottaneet hänet kuoliaaksi kirjoituspuikoillaan. Tämän kertomuksen tueksi ei ole kuitenkaan juurikaan näyttöä ja se viittaa epäilemättä johonkin toiseen Johannekseen. Todennäköisesti Eriugena ei koskaan jättänyt Ranskaa. Hänen kuolemansa ajankohdaksi on päätelty 877. Saatavilla olevasta aineistosta ei voi päätellä, toimiko hän papistossa vai maallikkona, vaikkakin ajankohdan olot huomioon ottaen on todennäköisintä että hän olisi ollut papistoa ja mahdollisesti munkki. == Työt == Johannes Scotus Eriugenan pääteos on De divisione naturae (865), jossa pyrittiin kristillisyyden ja uusplatonismin sulauttamiseen, mutta teos tuomittiin myöhemmin panteistisuutensa takia harhaoppiseksi. == Lähteet == == Aiheesta muualla == * * Luokka:Irlantilaiset teologit Luokka:Keskiajan filosofit Luokka:Uusplatonistit Luokka:Vuonna 815 syntyneet Luokka:Vuonna 877 kuolleet
Petrus Hispanus

Petrus Hispanus oli hispanialainen keskiaikainen 1200-luvun filosofi. Hän kirjoitti teoksen nimeltä Tractatus, joka oli yleisenä logiikan oppikirjana. Hänen nimiinsä on laitettu myös joukko lääketiedettä käsitteleviä teoksia. Hän kirjoitti myös teoksen Summule logicales magistri Petri Hispani ("Maisteri Petrus Hispanuksen kokoelma logiikan kysymyksiä"), jota on säilynyt suuri joukko sekä käsikirjoituksina että painettuina versioina. Tämä on merkki siitä, että hänen teoksensa olivat suosittuja eurooppalaisissa yliopistoissa 1600-luvulle. Petruksen todellinen henkilöllisyys on epävarma. Nimen Hispanus viittaa Hispaniaan eli koko Iberian niemimaahan -- Espanja maana oli olemassa vasta 1400-luvulta alkaen. Hänet on usein yhdistetty Pedro Juliãoon (n. 1215–1277), portugalilaiseen lääkäriin, joka tunnettiin nimellä Petrus Hispanus ja josta tuli paavi Johannes XXI. Toisen teorian mukaan Tractatuksen kirjoittaja oli kastilialainen ja dominikaanisen sääntökunnan jäsen. Muut 1400-luvun teoriat viittaavat Petrus Ferrandi Hispanukseen, joka kuoli vuosien 1254 ja 1259 välillä, tai erääseen dominikaaniveljeen 1200-luvun lopulta tai 1300-luvun alusta. == Aiheesta muualla == * Luokka:Espanjalaiset filosofit Luokka:Keskiajan filosofit Luokka:Skolastikot Luokka:Syntymävuosi tuntematon Luokka:Kuolinvuosi tuntematon